Buan-kenañ e oa en em gavet an archerien, hag, un eilenn war o lerc'h, Anjela, matezh an ti... Spontet e oa bet o welout kement-se ! Ar bolised a oa o furchal hag o furchal e pep lec'h en ti. Goude un eurvezh enklask e teuas un archer d'am c'haout, ur bistolenn gantañ e-barzh ur sac'h plastik : « Gant  ar bistolenn-mañ eo bet lazhet ho kwaz en noz-mañ ! Evidomp-ni, kavet hon eus ar pezh edomp o klask, neuze, mar plij ganeoc'h, deuit ganeomp betek ti an archerien ! » Mont a ris d'an archerdi gant Anjela met erru eno e voemp dispartiet ha kaset pep hini deus he zu da vezañ goulennataet ! Siwazh, ne voen gouest da respont da c'houlenn ebet dre ma n'em boa soñj eus netra...